# Sintra

| Sintra
 |
| --- |
| Panorama grada sa pogledom na *Palácio Nacional de Sintra*Panorama grada sa pogledom na *Palácio Nacional de Sintra* |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Portugal
 |
| **Regija** | Veliki Lisabon
 |
| **Distrikt** | Distinkt Lisabon
 |
| **freguesias** | Agualva, Algueirão-Mem Martins, Almargem do Bispo, Belas, Cacém, Casal de Cambra, Colares, Massamá, Mira-Sintra, Monte Abraão, Montelavar, Pêro Pinheiro, Queluz, Rio de Mouro, Santa Maria e São Miguel, São João das Lampas, São Marcos, São Martinho, São Pedro de Penaferrim, Terrugem |
| **Osnivanje** | 1154.
 |
|  |
| **Vlast**  |
|  - **Gradonačelnik** | Largo Dr. Vergílio Horta
 |
|  |
| **Površina**  |
|  - **Ukupna** | 316 06 km²
 |
| **Visina** | 528 m
 |
|  |
| **Stanovništvo** (2005.)
 |
|  - **Urbano područje** | 26 738
 |
|  - **Područje utjecaja** | 454 188
 |
|  - **Gustoća područja utjecaja** | 1437.03 /km²
 |
|  |
| **Poštanski broj** | 2714-501
 |
| **Službena stranica** Câmara Municipal de Sintra
 |
| Karta
 |
| Položaj Sintre u Portugalu Položaj Sintre u Portugalu |

**Sintra** je grad od 26 738 stanovnika i istoimena općina u sredini Portugala, u Regiji Veliki Lisabon (distrikt Lisabon).

*Sintra* je udaljena svega 30 km od Lisabona, u pravcu zapada, i 15 km od atlanskog oceana, kod rta Cabo da Roca i 20 km od morskog ljetovališta Cascais. Okolica Sintre je kraj pun blagih pošumljenih brežuljaka, posebne mikroklime (ljeti je u Sintri puno svježije i ugodnije nego u Lisabonu) zbog tog je Sintra i njena okolica, odavnina ladanjski kraj, u kojem su brojni portugalski vladari i moćnici gradili svoje ljetne rezidencije od 15. do 19. vijeka.
Upravo zbog te kombinacije, ubavog pejzaža (Gorje Sintra/Serra da Sintra, Park prirode Sintra-Cascais) i brojnih kulturno-historijskih spomenika (Castelo dos Mouros, Palácio Nacional da Pena, Palácio Nacional de Sintra) Sintra i njena okolica uvršteni su 1995. na UNESCO-vu Listu mjesta svjetske baštine u Evropi.

## Historija

U ranom srednjeg vijeku na mjestu današnjeg grada egzistiralo je naselje **Suntria**, koje je u indoeuropskim jezicima značilo "zvijezda" ili "sunce", to naselje spomenuo je i Klaudije Ptolomej kao Planina mjeseca (*Serra da Lua*).

Pogled sa utvrde *Castelo dos Mouros* na Sintru
Današnju *Sintru* osnovali su Mauri krajem 8. ili početkom 9. vijeka kad su izgradili utvrdu na brdu iznad grada, koja se danas zove "*Castelo dos Mouros*". arapski geograf Al-Bakri je u 11. vijeku opisao *Sintru* kao *mjesto vječno obavijeno u neprolaznom maglom*. Kralj Afonso I. uspio je pobjediti Almoravide 1139., nakon te pobjede oslobodio je Lisabon i Sintru 1147. Tako da se kao službena godina osnivanja grada slavi - 1154., kad je kralj Afonso I. izgradio kapelu sv. Petra (Igreja de São Pedro de Penaferim) unutar maurske utvrde - *Castelo dos Mouros* - kao prvi kršćanski sakralni objekt u tom kraju.
Kad se Kristofor Kolumbo vraćao sa svog prvog putovanja u Ameriku - 1493., prvi komad kopna koji je ugledao bile su visoke bijele stijene rta Cabo da Roca kod Sintre, koje su mu pomogle da uplovi u lisabonsku luku. Veliki portugalski arhitekt i graditelj Diogo Boitaca, izgradio je po nalogu kralja Manuel I. na brdu iznad grada 1507. jeronimitski samostan *Nossa Senhora da Pena* u stilu kasne gotike (Manuelski stil). Samostan je teško stradao u katastrofalnom potresu 1755., kad je stradao i Lisabon, tako da je od njega danas ostala samo kapela, koja se nalazi unutar kompleksa *Palácio Nacional da Pena*.

Pogled na *Palácio Nacional da Pena* iz zraka
U palači Queluz je 1808. potpisan *Sporazum iz Sintre* između portugalsko - britanskih koalicionih snaga i napoleonovih okupacionih snaga, nakon kojeg su se Francuzi povukli iz Portugala.

Engleski pjesnik Lord Byron boravio je u Sintri u dva navrata, krajem i početkom 19. vijeka, oduševljen njenom ljepotom, 1809. napisao je svome prijatelju Francisu Hodgsonu: *I do not know how to describe to you the strange beauties of Cintra; it is, perhaps, more beautiful than*
sublime, more gorgeous than beautiful...

## Atrakcije Sintre

Krajolik Sintre| Svjetska baština UNESCO-a |
|  |
|  Portugal (Evropa) |
| Registriran | 1995 |
| Vrsta | Kulturno dobro |
| Mjerilo | ii, iv, v |
| Ugroženost | no |

*Sintra* se sastoji se od tri različita dijela: *Sao Pedro* je trgovački dio grada, *Estefania* je kvart oko željezničkog kolodvora sa velikim javnim parkom a *Vila Velha* je kvart gdje se nalazi kraljevska palača.
Dve najveće atrakcije su maurska utvrda - *Castelo dos Mouros* iz 8.-9. vijeka, na brdu iznad grada, i nekadašnja kraljevska rezidencija, danas *Palácio Nacional de Sintra* iz 15.-16. vijeka u samome središtu. U široj okolici grada, nalaze su brojne rezidencije, sa raskošnim parkovima, podignute naročito tokom 19. vijeka.

Objekti pod zaštitom Unesca u Sintri su:

* *Castelo dos Mouros* je maurska utvrda iznad grada, izgrađena krajem 8. i početkom 9. vijeka, od koje je jedan njen dio potpuno rekonstruiran u 19. vijeku kao neogotički vidikovac.
* *Palácio Nacional de Sintra* (*Nacionalna palača Sintra*) ili samo *Palácio da Vila* (Gradska palača) je najbolje sačuvana srednjovjekovna kraljevska palača u Portugalu; koja je kontinuirano bila u toj funkciji od 15. do 19. vijeka.
* *Palača Seteais* (1783.-1787.) je neoklasicistička palača u središtu grada, izgrađena je kao rezidencija holandskog konzula Daniela Gildemeestera.
* *Palácio Nacional da Pena* (Nacionalna palača Pena) izgrađena je kao rezidencija kralja Ferdinanda II. (1842.-1854.), na mjestu urušenog jeronomitskog samostana iz 16. vijeka. To je historicistička građevina, mješavina brojnih stilova; gotika, islamska arhitektura.
* *Palácio de Monserrate* (Palača Monserrat) je egzotična kraljevska ljetna rezidencija, koju je 1858. godine projektirao engleski arhitekt James Knowles za portugalskog nadvojvodu od Monserata, Francisa Cooka To je pitoreskna historicistička građevina, sa brojnim egzotičnim indijsko-mogulskim arhitektonskim detaljima.
* Pored Sintre nalazi se neogotička rezidencija *Quinta da Regaleira* na površini od 4 ha, izgrađena između 1904.- 1910. za bogatu porodicu iz Porta. To je luksuzni posjed sa palačom, kapelom i velikim parkom punim egzotičnog bilja, s jezerima, umjetnim spiljama, bunarima, šetnicama sa klupama, fontanama i brojnim paviljonskim objektima.

U okolici Sintre, nalaze se slijedeći interesantni objekti, i naselja;

* + Rezidencija *Quinta da Penha Verde* Prvu rezidenciju na tom mjestu dao je sagraditi u 16. vijeku kapetan i podkralj Portugala João de Castro, a kasnije su je dograđivali i restaurirali njegovi nasljednici. konačni oblik toj rezidenciji dao je arhitekt *Possidónio da Silva* u 19. vijeku.
	+ 9 km od Sintre nalazi se mjesto *Colares*, poznato po svojim aromatičnim rozeima i plaži Azenhas do Mar
	+ 18 km nalazi se rt Cabo da Roca, najzapadnija točka Evrope, koju su rimljani zvali *Promontorium magnum*.

## Rast stanovništva općine Sintra

| stanovništvo Sintre od 1801. - 2004.
 |
| --- |
| 1801
 | 1849
 | 1900
 | 1930
 | 1960
 | 1981
 | 1991
 | 2001
 | 2004
 |
| 12486
 | 17129
 | 26074
 | 37986
 | 79964
 | 226428
 | 260951
 | 363749
 | 409482
 |

## Galerija slika

* *Palácio Nacional de Sintra*
* *Castelo dos Mouros*
* *Palácio Nacional da Pena*
* Palača Seteais
* Palácio de Monserrate
* *Palácio Quinta da Regaleira*
* *Gradska vijećnica*
* Palácio Nacional de Queluz

## Gradovi prijatelji

|  |  |
| --- | --- |
|
Sintra je ima ugovore o prijateljstvu sa slijedećim gradovima :

* Zelenortska Republika, Vila Nova Sintra od 1995.
* Japan, Omura od 1997.
* Brazil, Petrópolis od 1997.
* Sao Tome i Principe, Trinidade od 1997.
 | * Angola, Lobito od 1997.
* Gvineja Bisau, Bissau od 1997.
* Maroko, El Jadida od 1988.
* SAD, Honolulu od 1998.
* Mozambik, Namaacha od 1999.
* Kuba, Havana od 2000.
 |

## Napomene

## Vanjske veze

* Câmara Municipal de Sintra Arhivirano 2011-10-21 na Wayback Machine-u (`en`)
* Fotografije iz Sintre, na portalu Flickr